Davide Frattesi

**Davide Frattesi** (lindur më 22 shtator 1999) është një futbollist profesionist italian i cili luan si mesfushor për klubin italian Internazionale, në huazim nga Sassuolo, dhe kombëtaren italiane.

## Karriera me klube
### Sassuolo
#### 2017–2018: Vitet e para dhe debutimi
Frattesi e nisi karrierën futbollistike në vitin 2006 duke u bërë pjesë e akademisë së Lazios. Në vitin 2014, ai kaloi te akademia e Romës, me të cilën fitoi një kupë dhe një superkupë.

Më 13 korrik 2017, Frattesi u ble nga Sassuolo për 5 milion €, duke firmosur një kontratë pesë-vjeçare. Roma do të përfitonte 30% të vlerës në rast rishitje të lojtarit. Ai bëri debutimin e tij si profesionist më 20 dhjetor në humbjen 2–1 kundër Atalantës në kupë, duke luajtur si titullar për 74 minuta.

#### 2018–2021: Huazimet e ndryshme në Itali
Më 16 gusht 2018, Frattesi u huazua te Ascoli në Serie B për një sezon. Ai debutoi dhjetë më pas në barazimin 1–1 kundër Cosenzës, duke u aktivizuar si zëvëndësues në minutën e 57të. Ai e mbylli sezonin me 33 ndeshje në kampionat, përfshirë 26 si titullar, duke regjistruar dy asiste.

Më 15 korrik 2019, Frattesi u huazua sërisht në Serie B, këtë herë te Empoli, për sezonin 2019–20. Ai e nisi sezonin më 11 gusht duke luajtur 45 minuta në fitoren 2–1 në shtëpi kundër Regginës në raundin e dytë të kupës. Frattesi shënoi golin e parë si profesionist më 24 shtator në fitoren 3–2 në transfertë kundër Pisës; goli i tij në minutën e 95të i dha fitoren ekipit.

Më 16 shtator 2020, Frattesi j'u bashkua klubit të sapongjitur në Serie B, A.C. Monza, në formë huazimi për një sezon. Ai debutoi më 25 shtator në barazimin pa gola kundër SPAL si dhe shënoi golin e parë me klubin më 20 tetor në barazimin 1–1 kundër Pisës, në ndeshjen e tij të parë si titullar. Më 1 maj 2021, Frattesi regjistroi golin e 8të të sezonit në një ndeshje kundër Salernitanës, duke fituar një bast personal me trajnerin Cristian Brocchi për numrin e golave që do të shënonte këtë sezon. Në përfundim të sezonit, Frattesi u emërua në Ekipin e Vitit të Serie B.

#### 2021–2023: Rikthimi te Sassuolo si protagonist
Frattesi u rikthye te Sassuolo para nisjes së sezonit 2021–22, duke marrë fanellën me numrin 16 (të njëjtin numër që kishte Empoli dhe Monza). Nën drejtimin e trajnerit Alessio Dionisi, Frattesi e nisi sezonin si titullar, duke luajtur 84 minuta në fitoren 3–2 në transfertë kundër Hellas Veronës. Më 23 tetor, ai shënoi golin e tij të parë në Serie A në fitoren 3–1 kundër Venezias. Një javë më vonë, Frattesi shënoi dopietën e parë në karrierë në ndeshjen kundër Juventusit, duke ndihmuar Sassuolon të merrte fitoren e parë në histori në Allianz Stadium. Ai e mbylli sezonin e parë në Serie A me 4 gola në 36 ndeshje.

Frattesi e nisi sezonin 2022–23 më 27 gusht duke shënuar në barazimin 2–2 kundër Spezias në ndeshjen hapëse të kampionatit. Ai e mbylli kampionatin me 6 gola (përfshirë dy në dy ndeshjet kundër Interit dhe një kundër Milanit).

#### 2023–vazhdon: Huazimi te Inter
Më 7 korrik 2023, Frattesi j'u bashkua Interit në formë huazimi për një sezon me të drejtë blerje. Mē 16 shtator, Frattesi shënoi golin e parë me Interin në fitoren historike 5–1 kundër Milanit kundër *Derby della Madonnina*; kjo ishte hera e parë që *Zikaltrit* fitonin pesë derbi rresht. Më 19 janar 2024, Frattesi shënoi në fitoren 3–0 kundër Lazios në gjysëm-finalen e Superkupës Italiane; në finale, Interi fitoi trofeun pasi mposhti Napolin 1–0. Në prill, Frattesi shënoi një gol vendimtar në kohën shtese të fitores 2–1 kundër Udineses, duke ndihmuar Interin t'i afrohet më shumë *Scudettos*. Interi e fitoi titullin matematikisht pas fitores 2–1 kundër Milanit në derbi: ndeshja kulmoi me një sherr në minutat e fundit midis lojtarëve, ku Davide Calabria i Milanit u përjashtua me karton të kuq pasi goditi me kokë Frattesin.

## Karriera ndërkombëtare
Frattesi ka luajti mbi 50 ndeshje me ekipet e moshave të Italisë. Ai e nisi karrierën ndërkombëtare me ekipin nën-17, me të cilin mori pjesë në UEFA Kampionatin Evropian nën-17 2016. Dy vjet më vonë ai luajti në Kampionatin Evropian nën-19 me ekipin nën-19, duke shënuar dy gola në finalen e humbur 4–3 kundër Portugalisë në kohën shtesë. Frattesi luajti në Kupën e Botës nën-19 2019 me ekipin nën-20, duke u renditur në vendin e katërt. Pas kësaj, ai u bë pjesë e ekipit nën-21, duke luajtur dhjetë ndeshje dhe shënuar dy gola, të cilat erdhën mē 6 shtator 2019 në fitoren 4–0 kundër Moldavisë në ndeshjen debutuese të tij.

Në qershor 2022, Frattesi u thirr në ekipin e parë për ndeshjen kundër Argjentinës për trofeun Finalissima 2022 dhe ndeshjet e fazës së grupeve të Ligës së Kombeve kundër Gjermanisë, Anglisë dhe Hungarisë.

Më 18 qershor 2023, Frattesi shënoi golin e parë me Italinë në fitoren 3–2 kundër Holandës në ndeshjen për vendin e tretë të finaleve të UEFA Ligës së Kombeve 2023.

## Profili i lojtarit
Frattesi konsiderohet si një nga talentët më të mirë italian. Ai është një mesfushor dinamik, me cilësi teknike dhe fizik të mirë, i cili merr pjesë në organizimin e lojës dhe sulmeve të ekipit.

## Statistikat e karrierës
### Klube
### Kombëtarja
#### Golat me kombëtaren
:*Rezultatet e Italisë të listuara të parat, kolonat e golave tregojnë rezultatin pas çdo goli të shënuar nga Frattesi.*
*Serie A: 2023–24
*Supercoppa Italiana: 2023

### Personale
*Ekipi i Vitit i Serie B: 2020–21

## Referime 
## Lidhje të jashtme
*Profili  te inter.it